projecte-aina/catalan_government_crawling huggingface dataset:
El 2018, 37 joves entre 18 i 30 anys van perdre la vida a la carretera
Imatge de la campanya dedicada als joves
El Servei Català de Trànsit vols conscienciar els joves dels perills de la carretera i prevenir la sinistralitat d'aquest col·lectiu.
A les portes de les vacances d'estiu, un període d'alta mobilitat d'oci.
El 2018, 37 joves entre 18 i 30 anys van perdre la vida a la carretera, el 65% dels quals tenia entre 18 i 24 anys.
En la majoria dels casos, el sinistre va ocórrer en cap de setmana.
Pel que fa al tipus de vehicle, cal subratllar una altra dada preocupant: la majoria de joves morts d'enguany anaven en moto (7 de les 12 víctimes mortals).
En canvi, el 2018 la majoria de joves morts a la carretera viatjaven en cotxe (27 dels 37 morts).
Quant a la posició dins del vehicle, el 60% dels joves que va perdre la vida el 2018 eren conductors, una dada que incrementa en el que portem de 2019, en què el 92% eren conductors.
Tot i que enguany el nombre de víctimes mortals d'aquesta franja d'edat de moment s'ha moderat respecte l'any passat, des de l'SCT es vol donar un toc d'atenció i que el jovent no abaixi la guàrdia.
En la majoria dels casos, els accidents mortals passen el cap de setmana
A Catalunya, hi ha 809 persones a la presó que compleixen condemna per un delicte contra la seguretat viària
El Servei Català de Trànsit engega una campanya de conscienciació sobre les conseqüències penals, i personals, que pot tenir una conducta de risc a la carretera.
Actualment a Catalunya, hi ha 809 persones a la presó que estan complint condemna per un delicte contra la seguretat viària.
L'enduriment de les mesures penals contra els infractors per delictes contra la seguretat viària ha portat a l'àmbit de la justícia penal, inclosa la presó, un col·lectiu de ciutadans que fins ara no hi arribaven.
Els delictes més habituals són conduir sense permís, la conducció temerària, conduir sota els efectes de l'alcohol i les drogues i negar-se a sotmetre's a la prova d'alcoholèmia.
La durada de la condemna se situa al voltant d'un any de mitjana, si bé aquells penats classificats com de delicte únic tenen condemnes de pena de presó considerablement més curtes.
En tot cas, ingressar en una presó no és una experiència desitjable per a ningú.
Formació per prendre consciència
Hora Punta és un programa psicoeducatiu que dura tot l'any i que ofereix als interns eines per prendre consciència i per treballar la conducta davant el risc i evitar situacions reincidents en el futur.
El centre penitenciari de Ponent ha estat pioner en aquest programa.
A hores d'ara, hi ha 14 presos que hi estan complint penes per un delicte únic contra la seguretat viària.
L'SCT engega una campanya de conscienciació sobre les conseqüències penals que pot tenir una conducta de risc a la carretera
La nova connexió descongestiona l'accés a l'autopista
La construcció del nou vial adjacent a la C-32 cap a Barcelona i de dues rotondes ajuda a descongestionar l'accés a l'autopista i resol les situacions de congestió per la mobilitat generada pel centre comercial Mataró Parc, que es podrien accentuar per futurs desenvolupaments urbanístics a la zona i afectar la funcionalitat de l'enllaç amb la C-32.
S'ha construït un nou vial adjacent a la C-32 cap a Barcelona i dues rotondes que ajuda a descongestionar l'accés a l'autopista
El tercer carril discorrerà entre Granollers i Parets del Vallès
Connexió entre la C-33 i la C-17
S'ha obert la licitació de les obres per a construir un tercer carril a la calçada en sentit sud de la C-17 en el tram entre Granollers i Parets del Vallès, per un import de 12,2 MEUR.
Es preveu que els treballs comencin l'estiu de 2020 i tinguin un termini d'execució de 18 mesos.
Aquesta és la primera obra que es licita del pla d'actuacions per a millorar la capacitat, la funcionalitat i l'accessibilitat de la C-17.
Les mesures, consensuades amb el territori, comportaran una inversió total estimada en 45 MEUR.
L'autovia C-17 entre Parets del Vallès i Lliçà d'Amunt és un tram urbà i periurbà que compta amb un bon nombre d'accessos i incorporacions i registra una intensitat molt elevada de trànsit.
La infraestructura registra congestions de trànsit alhora que presenta alguns problemes d'accessibilitat.
Diàriament circulen pel tram comprès entre Lliçà d'Amunt i Granollers prop de 90.000 vehicles, i s'estima que en els propers deu anys, amb importants creixements urbanístics previstos, augmentin fins als 100.000 vehicles diaris.
Les obres començaran l'estiu vinent i tardaran 18 mesos
Principals actuacions en execució o adjudicades
Descens d'un 30,5% en el nombre de víctimes mortals respecte el 2010
Des de l'1 de gener fins al 31 de desembre de 2019, 171 persones han mort en 157 accidents a les carreteres catalanes.
El nombre de víctimes mortals s'ha reduït un 11,4% respecte del mateix període de l'any passat i en un 30,5% respecte de 2010.
Del conjunt de dades recollides, destaca la baixada del nombre de víctimes mortals comparat amb l'any passat.
Pel que fa a les xifres d'accidents mortals, també hi ha hagut un descens respecte al 2018.
Un 56,1% dels accidents amb víctimes mortals es produeixen en cap de setmana o festiu.
Si analitzem els col·lectius vulnerables, veiem que hi ha hagut un augment important en el nombre de motoristes morts, un 9,3% més que en el mateix període de l'any passat.
La demarcació de Barcelona encapçala la llista del nombre de víctimes mortals per demarcacions, amb dues víctimes menys que l'any passat.
L'any 2019 han mort 47 motoristes i 9 ciclistes
Es prorroga el sistema de descomptes als vehicles de baixes emissions a les vies de peatge
El Govern prorrogarà fins al 2021 el sistema de descomptes a les vies de peatge de titularitat de la Generalitat per adaptar-lo a la realitat del mercat de vehicles de baixes emissions i a la política ambiental.
Les bonificacions ECO s'apliquen en dies no festius de dilluns a divendres, sempre que s'empri com a mitjà de pagament qualsevol sistema dinàmic i prèvia inscripció al portal EcoviaT.
Per les noves altes de vehicles al portal EcoviaT a partir de l'1 de gener de 2020 també caldrà acreditar que s'ha desballestat prèviament un vehicle de més de 10 anys d'antiguitat i amb la ITV en vigor per gaudir del descompte.
Aquests canvis en els descomptes ECO seran d'aplicació a partir de l'1 de gener de 2020 i fins a l'any 2021 inclòs.
Fins al 19 de gener està en marxa la campanya per recordar la importància de l'ús del cinturó, el casc i les cadiretes
Fins al 19 de gener està en marxa la campanya que recorda la importància de l'ús del cinturó, el casc i les cadiretes i en què s'intensifica la vigilància en l'ús de la seguretat passiva.
Campanya conjunta entre el Servei Català de Trànsit (SCT) en coordinació amb els Mossos d'Esquadra i les Policies Locals.
No utilitzar els dispositius de seguretat passiva o fer-ho de manera incorrecta agreuja les conseqüències de lesivitat de les víctimes.
De fet, no portar el cinturó, SRI o casc és, juntament amb la velocitat i la conducció sota els efectes de l'alcohol i altres drogues, una de les principals causes de lesions derivades dels accidents de trànsit.
Consells bàsics per portar el casc amb seguretat:
L'ús del cinturó és obligatori per a tots els ocupants, també en els autocars
Les policies de trànsit vigilaran durant aquesta setmana les distraccions en la conducció i el compliment dels semàfors
Des d'avui dilluns 27 de gener fins diumenge 2 de febrer, el Servei Català de Trànsit coordina, amb les policies de trànsit del cos dels Mossos d'Esquadra i Policies Locals, una campanya preventiva de control de les distraccions al volant i el respecte per les indicacions dels semàfors.
Al llarg d'aquesta setmana, les policies de trànsit vigilaran les següents infraccions:
Aquestes infraccions són de caràcter greu i suposen una sanció econòmica de 200 euros i la detracció de 3 punts del permís.
En el cas dels semàfors, el fet de no respectar-los, és també una infracció de caràcter greu i suposa una sanció econòmica de 200 euros i la pèrdua de 4 punts del permís.
El 2019, el 24% de l'accidentalitat amb víctimes va ser per distraccions
Es podrà fer de manera telemàtica o bé presencial amb cita prèvia
A partir el 13 de maig i fins el 22 del mateix mes pots fer la preinscripció escolar per als ensenyaments de primer i segon cicle d'educació infantil, educació primària i educació secundària obligatòria.
Aquest any i com a prevenció, es promou la preinscripció telemàtica.
El tràmit és en línia a través del portal preinscripcio.gencat.cat.
S'elimina la necessitat de presentar la sol·licitud i la documentació en paper al centre, i queda substituïda per utilitzar el formulari telemàtic i enviar la documentació necessària -escanejada o fotografiada- mitjançant un correu a la bústia electrònica oficial del centre demanat en primera opció.
Aquelles famílies que no disposin dels mitjans per dur a terme el procediment telemàtic, disposen d'uns dies per poder lliurar les seves sol·licituds de forma presencial.
La preinscripció presencial està disponible del 19 de maig al 22 de maig inclòs.
Per a fer-ho, cal demanar cita prèvia al centre que les famílies hagin escollit en primera opció trucant per telèfon o a través d'internet.
La cita prèvia serà accessible des dels webs de cadascun dels centres i des del web del Departament d'Educació, durant les 24 h del dia.
Cada centre determinarà el seu horari d'atenció al públic, segons les necessitats.
És per això que els webs dels centres, en un lloc visible, inclouran la informació sobre l'horari, correu electrònic, telèfon, així com l'eina de cita prèvia.
Preinscripció presencial amb seguretat
A causa del tancament de centres per la COVID-19, molts no han estat a temps de dur a terme la jornada de portes obertes.
Per això, hauran d'incloure informació a la pàgina web amb tot el detall possible de les característiques del centre i del seu projecte educatiu, per oferir tota la informació que les famílies necessiten per a fer la tria.
Per a l'educació infantil, primària i ESO
Nova campanya intensiva per vetllar per la seguretat dels motoristes
Durant la setmana del 22 al 28 de juliol els agents de trànsit porten a terme una campanya intensiva per vetllar per la seguretat dels motoristes, ja que durant l'estiu la mobilitat d'aquests vehicles de dues rodes creix de manera important.
En el que va d'any, 26 motoristes han mort a les carreteres catalanes i 158 han resultat ferits greus.
Enguany els motoristes morts en accidents de trànsit representen el 30% del total de víctimes mortals registrades a les carreteres.
La campanya se centrarà en vigilar als motoristes com a infractors, però també com a possibles víctimes de conductes de risc de la resta de vehicles, així com el bon ús del casc, les infraccions relatives a les normes de circulació i les condicions tècniques del vehicle.
La importància d'un bon equipament
A l'estiu convé recordar més que mai que el motorista circula sense la protecció d'una carrosseria i qualsevol caiguda o impacte pot comportar-li abrasions i greus lesions.
Per això, és d'una importància vital l'equipament que ha de portar, ja que és la seva única protecció davant l'asfalt.
L'ideal és un equipament integral tant en trajectes llargs com curts: jaqueta i pantalons llargs, guants i botes, i el casc (que ha de ser integral i homologat).
Sobretot de cara a la calor és molt important que el motorista no es relaxi amb l'ús d'aquests elements i protegeixi igualment les seves extremitats amb mànigues llargues a cames i braços, així com els peus tapats.
Amb afectació al trànsit entre el 5 i l'11 d'agost i en horari nocturn
Amb motiu de les tasques d'asfaltatge de l'última fase de l'obra d'ampliació de l'autopista (AP-7) i millora d'accessos, entre el 5 i l'11 d'agost, en horari nocturn, el tram entre el nus de Sant Pau i l'enllaç amb la B-30/AP-7 en sentit Barcelona patirà restriccions.
Aquesta actuació s'emmarca en les obres d'ampliació i millora d'accessos a la C-58, en el tram entre Terrassa i Badia del Vallès, en la calçada sentit Barcelona.
El tram entre el nus de Sant Pau i l'enllaç amb la B-30/AP-7 en sentit Barcelona patirà restriccions
Fins a l'11 d'agost està en marxa la campanya de controls de velocitat
Fins a l'11 d'agost està en marxa la campanya de controls de velocitat en què les policies de trànsit fan controls intensius de velocitat per assegurar el compliment dels límits.
Campanya conjunta amb els Mossos d'Esquadra i les Policies Locals de trànsit de Catalunya amb afectacions a l'àmbit urbà i interurbà.
L'excés de velocitat és un dels principals factors de la sinistralitat a les carreteres i els accidents amb víctimes mortals durant aquest any (fins al 15 de juliol) provocats per l'excés de velocitat s'han incrementat un 18%.
Al llarg de la setmana s'informarà d'aquests controls preventius de velocitat a través dels Panells de Missatge Variable (PMV) situats a les vies catalanes amb el missatge CONTROLS POLICIALS VELOCITAT.
L'excés de velocitat és una conducta de risc i augmenta la gravetat de les lesions
La 8a etapa de 'La Vuelta' passarà per Catalunya dissabte, 31 d'agost, i produirà diverses afectacions viàries.
L'etapa, que començarà a Valls i finalitzarà a Igualada, afectarà principalment vies de les comarques de l'Alt Camp, de l'Anoia i del Bages i comportarà restriccions en alguns eixos viaris com la C-55, A-2 o C-37, entre d'altres.
Davant les afectacions de la circulació que es puguin produir, el Servei Català de Trànsit adoptarà mesures especials de circulació.
El dispositiu s'iniciarà el dissabte dia 31 amb la sortida de la cursa a Valls i finalitzarà a Igualada, amb la finalització de l'etapa en aquesta localitat.
Hi participaran 200 efectius dels Mossos d'Esquadra realitzant tasques d'ordenació i regulació del trànsit, així com de manteniment de l'ordre públic.
L'helicòpter de vigilància de Trànsit vetllarà per facilitar informació puntual als responsables dels dispositiu policial.
El dissabte amb motiu del pas per Catalunya de la 8a etapa de 'La Vuelta'
Fins al 6 d'octubre està en marxa la campanya per recordar la importància de l'ús del cinturó, el casc i les cadiretes
Fins al 6 d'octubre està en marxa la campanya 'la seguretat passiva et corda a la vida' que recorda la importància de l'ús del cinturó, el casc i les cadiretes i en què s'intensifica la vigilància en l'ús de la seguretat passiva.
Campanya conjunta entre el Servei Català de Trànsit (SCT) en coordinació amb els Mossos d'Esquadra i les Policies Locals.
Al llarg de la setmana s'informarà d'aquests controls preventius en l'ús de la seguretat privada mitjançant els Panells de Missatge Variable (PMV) situats a les vies catalanes.
El 13,2% de les víctimes mortals o greus per accident de trànsit no portaven el cinturó de seguretat.
En el cas dels infants, el 57,1% no feien ús de sistemes de retenció infantil (SRI).
I un 6,7% dels motoristes o ciclistes han mort o han resultat ferits greus per no portar el casc.
Consells bàsics per portar el casc amb seguretat:
El 57,1% dels infants morts o molt greus no feien ús de sistemes de retenció infantil (SRI)
L'objectiu és reduir la sinistralitat
Què diuen els fills sobre la manera de conduir dels seus pares?
Amb el lema 'Els nens sempre ens diuen la veritat.
Al volant, no te la juguis', el Servei Català de Trànsit posa en marxa una nova campanya per reduir la sinistralitat.
L'espot il·lustra com la percepció positiva que tenen els conductors sobre ells mateixos no coincideix amb la realitat i amb el que observen els fills quan viatgen com a acompanyants.
En el vídeo han participat 8 famílies amb fills d'entre 7 i 14 anys.
Primer es planteja als pares, de manera individual, si cometen imprudències quan condueixen; i just després en parlen els fills.
Els infants confessen quins són els comportaments de risc que fan els seus progenitors.
Actituds com l'agressivitat o conductes negligents com utilitzar el mòbil mentre es condueix són alguns dels hàbits que els nens revelen davant la sorpresa dels seus pares, que prèviament havien dit que sempre condueixen amb precaució i que respecten les normes.
Els nens expliquen que els veuen utilitzar el mòbil, superar la velocitat permesa i cridar o insultar altres conductors
Mentre durin els talls, els vehicles podran circular per l'AP-7 de forma gratuïta
Imatge virtual de tot l'àmbit, amb l'eixamplament del pont en primer terme.
A partir de dimarts, 5 de novembre, i fins a finals de desembre aproximadament, quedarà tallat el trànsit al pont de la C-35 sobre la riera de Pertegàs, al terme municipal de Sant Celoni, per les obres d'eixamplament del pont per a facilitar el pas de vianants.
Els talls es produiran les nits de diumenge a dijous, entre les 23 h i les 5 h.
El tall es realitzarà a la rotonda d'accés a la carretera de Gualba, costat Hostalric, i a l'alçada carrer Vernedes, al costat Sant Celoni.
Mentre durin els talls, els vehicles podran circular per l'AP-7 de forma gratuïta entre els accessos de Sant Celoni (n.o 10) i el d'Hostalric (n.o 11).
Per als vehicles de menys de 10 tones també hi haurà un itinerari alternatiu, degudament senyalitzat, per l'interior de Sant Celoni.
Fins al finals de desembre, de les 23 h fins a les 5 h
La C-37 entre Alcover i Valls és el tram de carretera amb més risc d'accident de Catalunya
A Catalunya, el 30% de la xarxa viària té un risc 'alt' o 'molt alt d'accident greu o mortal, segons les conclusions de la 18a edició de l'estudi europeu EuroRAP 2019.
L'estudi ha analitzat 6.368 km de carreteres interurbanes de titularitat estatal, autonòmica i de les diputacions.
Principals conclusions de l'estudi
En el 43% dels accidents mortals o amb ferits greus hi ha involucrada una motocicleta
Es faran 46 controls d'alcoholèmia i drogues
Més de 200 efectius de Mossos d'Esquadra realitzaran 46 controls i macro-controls d'alcoholèmia i drogues en les principals vies catalanes durant la nit de Cap d'Any.
Des del dia 12 de desembre i fins diumenge 22, coincidint amb uns dies en què se celebren àpats d'empresa per les festes nadalenques, el Servei Català de Trànsit va coordinar una campanya intensiva per combatre la conducció sota els efectes de l'alcohol o les drogues a les carreteres i municipis de Catalunya i garantir la seguretat en la mobilitat de tots els usuaris.
Durant aquests deu dies els Mossos d'Esquadra van realitzar un total de 1.043 controls.
En aquests, es van efectuar més de 7.000 lectures d'alcoholèmia i van detectar un total de 365 positius.
L'obertura en el curs actual serà en la Fase 2 de desescalada
El curs escolar acabarà el 19 de juny i no tornarà a reprendre's de forma tradicional, donat que les condicions actuals no fan possible acollir tots els alumnes en classes presencials.
Segons el Pla d'obertura dels centres educatius, aquesta es farà en tots els casos en la Fase 2 de la desescalada i no implicarà en cap cas la suspensió de la docència telemàtica, ja que trencaria la dinàmica de l'alumnat i la programació que ja estan duent a terme els centres educatius.
Cada centre s'ha d'adequar a l'arribada de la Fase 2 a cada territori: els que ho puguin fer a finals de maig, hauran de preparar l'obertura per a l'1 de juny.
Es descarta, en qualsevol cas, l'obertura del servei de menjador abans del proper curs i només en casos específics i necessaris es permetrà el transport escolar.
Llars d'infants, màxim 5 alumnes per aula
Escoles d'infantil i primària, màxim 13 alumnes per grup
Les escoles d'infantil i primària poden obrir en els supòsits següents:
Els centres privats poden decidir obrir o continuar amb el tancament.
En cas d'obertura, hauran de complir les mateixes indicacions.
Centres d'ESO i ensenyaments postobligatoris
Aquests centres obriran per dur a terme les següents activitats:
A causa de les condicions específiques de vulnerabilitat d'aquest alumnat, s'està treballant en un pla específic per a aquests centres i el seu alumnat que es presentarà properament.
Un cop fora de l'estat d'alarma i de les fases de desescalada, l'assistència a les activitats lectives haurà de retornar a la seva obligatorietat.
Els centres hauran d'adaptar els espais per acollir grups de 13 alumnes màxim a infantil i primària i 15 a secundària i a d'altres estudis.
També cal tenir en compte la condició de vulnerabilitat del personal docent i d'administració i serveis.
El mes de juny, Educació trametrà als centres orientacions per tal que elaborin un pla de contingència.
Per a finals d'aquest curs i per al proper 2020-2021
Obren un 40% dels centres públics i un 25% dels concertats
Un total del 40% d'escoles i instituts públics i un 25% dels centres concertats tornen aquesta setmana a l'activitat escolar en els territoris que es troben en la fase 2 de la desescalada: Camp de Tarragona, Terres de l'Ebre, Alt Pirineu i Aran, Girona, Catalunya Central i les àrees sanitàries del Garraf i l'Alt Penedès.
Els centres han obert per atendre les necessitats de conciliació en educació infantil i per donar suport als alumnes de primària que finalitzen l'etapa.
Pel que fa a l'ESO i els ensenyaments postobligatoris, el retorn és per als alumnes que acaben l'etapa i obtenen la titulació (4t d'ESO, proves lliures d'ESO, 2n de Batxillerat, 2n de cicle formatiu i 2n d'ERE) o han de superar proves d'accés (PAU, Cicle formatiu, ERE).
El curs 2019-2020, que acaba el 19 de juny, continua de manera telemàtica pel que fa a les classes lectives.
L'assistència dels alumnes és voluntària i està subjecta a:
Pel que fa al personal docent i no docent, no hi poden assistir les persones amb risc elevat per malaltia greu per coronavirus (tenir més 60 anys i/o patir malalties cròniques).
Es requereix el rentat de mans en alumnat i professorat durant l'estada al centre, l'existència de diversos punts de rentat de mans, i es recomana la col·locació de dispensadors de solució hidroalcohòlica.
Pel que a les mascaretes, també es recomana que els alumnes en portin però se la podran treure quan puguin complir les mesures de distanciament.
El curs 2019-2020, que acaba el 19 de juny, continua de manera telemàtica pel que fa a les classes lectives
Consulta els terminis per a cada ensenyament
S'ha obert el termini per fer la preinscripció de diversos ensenyaments: els cicles de grau mitjà de formació professional, d'arts plàstiques i disseny i d'ensenyaments esportius.
Formació professional de grau mitjà
Es tracta dels cicles formatius agrupats en famílies professionals amb durades variables.
La formació professional capacita per a l'exercici qualificat de diverses professions i proporciona la formació necessària per adquirir la competència professional i el coneixement propis de cada sector.
Amb la superació d'un cicle formatiu de grau mitjà s'obté el títol de tècnic.
Arts plàstiques i disseny de grau mitjà
Són ensenyaments per aconseguir les competències artístiques que es cursen a les escoles d'arts. Amb la superació d'un cicle formatiu de grau mitjà s'obté el títol de tècnic.
Aquests estudis serveixen per poder exercir professionalment la matèria esportiva en la modalitat i especialitat cursada.
Amb la superació d'un cicle de grau mitjà s'obté el títol de tècnic.
Les dates de matrícula són provisionals
El web Estudiar a Catalunya ofereix recursos per triar la millor opció
L'Estadística de mortalitat a Catalunya conté dades demogràfiques bàsiques i les causes de la mort corresponents a les defuncions anuals de persones residents a Catalunya esdevingudes en aquest territori.
Els informes tècnics anuals estan disponibles des de l'any 1999.
A partir de l'any 2008 la informació està estructurada en tres volums complementaris: un resum dels resultats de l'anàlisi de la mortalitat que permet una visió de l'evolució dels principals indicadors, les taules de resultats detallats, i la descripció de la metodologia emprada.
Cliqueu aquí per poder sol·licitar dades d'aquesta estadística
L'Estadística d'Interrupció Voluntària de l'Embaràs (IVE) de Catalunya conté informació sociodemogràfica i de les característiques de la intervenció de les IVE realitzades en tots els centres sanitaris públics i privats autoritzats.
Les dades de l'IVE es recullen des de l'any 1987 i els informes anuals estan disponibles en format electrònic des de l'any 2001.
Cliqueu aquí per poder sol·licitar dades d'aquesta estadística